होली पर महिलाएं नहीं बहाएंगी पानी, खेलेंगी तिलक होली, संकल्प लिया
हरदा| लायनेस क्लब हरदा सिटी ने शहर के इंदौर रोड स्थित एक गार्डन में कार्यक्रम रखा। इसमें महिलाओं ने होली पर पानी बर्बाद नहीं कर तिलक होली खेलने की शपथ ली। महिलाओं ने कहा वे दूसरों को भी पानी का अपव्यय रोकने के लिए प्रेरित करेंगी। इसके पूर्व अधिकारिक यात्रा पर भोपाल से आई डिस्ट्रिक्ट प्रेसिडेंट शीला तिवारी, सचिव सुषमा तिवारी और कोषाध्यक्ष रेखा जोशी को क्लब की गतिविधियों की जानकारी दी गई। सुबह महिलाओं ने नांदरा पहुंचकर 150 गरीब महिलाओं को साड़ियां और कंबल बांटे। इस मौके पर रेखा पटेल, कॉआर्डिनेटर रेखा विश्नोई अनिता अग्रवाल, अनिता सराफ, तिलोत्तमा गोयल, कीर्ति तिवारी, प्रीति दुबे, राखी पटेल, अंजू भायरे सहित अन्य मौजूद थीं।
hin_Deva hin_Deva